
REPUBLIKA HRVATSKA
VARAŽDINSKA ŽUPANIJA
OPĆINA BREZNIČKI HUM
	Jedinstveni upravni odjel

KLASA: 350-01/17-01/05
URBROJ: 2186/024-04-20-55
Breznički Hum, 12.11.2020.

Na temelju članka 94. stavka 1. i članka 96. Zakona o prostornom uređenju („Narodne novine“ br. 153/13, 65/17, 114/18, 39/19 i 98/19) i Zaključka općinskog načelnika Općine Breznički Hum KLASA:350-01/1-01/05 URBROJ: 2186/024-04-20-54 od 04.11.2020. godine, nositelj izrade III. Izmjena i dopuna Prostornog plana uređenja Breznički Hum, Jedinstveni upravni odjel Breznički Hum objavljuje 


 JAVNU   RASPRAVU
O PRIJEDLOGU III. IZMJENA I DOPUNA
PROSTORNOG PLANA UREĐENJA OPĆINE  BREZNIČKI HUM


    							I.
Provodi se javna rasprava o Prijedlogu III. Izmjena i dopuna Prostornog plana uređenja Breznički Hum koji je utvrdio općinski načelnik Zaključkom KLASA: 350-01/17-01/05, URBROJ: 2186/024-04-20-54 od 04.11.2020. godine

                                                               II.
Javna rasprava s javnim uvidom u Prijedlog III. Izmjena i dopuna Prostornog plana uređenja Općine Breznički Hum trajati će 15 dana i to od 11 siječnja do 25. siječnja 2021. godine.

III.
Prijedlog III.Izmjena i dopuna Prostornog plana uređenja Općine Breznički Hum stavlja se na uvid na oglasnu ploču nositelja izrade, prostorijama Općine Breznički Hum, Breznički Hum 4, 42225 Breznički Hum (gdje se uvid može izvršiti svakog radnog dana od 08,00 do 14,00 sati), te na mrežne stranice Općine Breznički Hum  http://breznicki-hum.hr/.

IV.
Javno izlaganje Prijedloga III.Izmjena i dopuna Prostornog plana uređenja Općine  Breznički Hum održati će se  21. siječnja 2021. godine s početkom u 16,00 sati u prostorijama Općine Breznički Hum, Breznički Hum 4, Breznički Hum.

Javno izlaganje će se održati na način sukladan odlukama i mjerama, te uputama nadležnih Stožera civilne zaštite radi sprečavanja prijenosa bolesti COVID-19. Svi sudionici javne rasprave dužni su se pridržavati propisanih epidemioloških mjera.
Ukoliko u vrijeme 8 dana prije početka održavanja javne rasprave budu na snazi odluke, zabrane javnog okupljanja, javno izlaganje će se održati u navedeno vrijeme putem livestream servisa koji omogućava interakciju sa sudionicima u vidu mogućnosti postavljanja pitanja te davanja odgovora na postavljena pitanja, kao i mogućnosti davanja primjedbi, prijedloga i mišljenja. Livestream servisu će biti moguće pristupiti putem linka koji će biti objavljen na mrežnim stranicama Općine Breznički Hum http://www.breznicki-hum.hr kao i sam način sudjelovanja sudionika u javnom izlaganja putem livestream servisa.


V.
Pozivaju se zainteresirane osobe na sudjelovanje u javnoj raspravi. Javnopravnim tijelima koja su dala ili trebala dati zahtjeve za izradu  III Izmjena i dopuna Prostornog plana uređenja Općine Breznički Hum dostaviti će se i posebna pisana obavijest.

VI.
Sudionici u javnoj raspravi sudjeluju na slijedeći način:  
- pristupanjem na javni uvid o Prijedlogu III. Izmjena i dopuna Prostornog plana uređenja Općine Breznički Hum
- postavljanjem pitanja na javnom izlaganju, na koja usmeno odgovaraju osobe koje vode javno izlaganje
- davanjem primjedbi i prijedloga u zapisnik na javnom  izlaganju
- upućivanjem primjedbi i prijedloga, te mišljenja u pisanom obliku nositelju izrade na adresu: Općina Breznički Hum Jedinstveni upravni odjel, Breznički Hum 4, 42225 Breznički Hum, tijekom trajanja javne rasprave, a najkasnije do zadnjeg dana javne rasprave 25. siječnja 2021. godine.

VII.
Javnopravna tijela koja su dala, odnosno trebala dati zahtjeve za izradu prostornog plana u javnoj raspravi sudjeluju u javnoj raspravi davanjem mišljenja o prihvaćanju tih zahtjeva, odnosno mišljenja o primjeni posebnih propisa i/ili dokumenata koji su od utjecaja na prostorni plan.
U mišljenju se ne mogu postavljati novi ili drukčiji uvjeti od onih koji su dani u zahtjevima za izradu nacrta prostornog plana.
Mišljenje prema kojemu određeni dio prijedloga prostornog plana nije u skladu sa zahtjevima javnopravnog tijela mora biti obrazloženo, u suprotnom se isto neće razmatrati.
Ako javnopravno tijelo ne dostavi mišljenje u definiranom roku, smatra se da je mišljenje dano i da je Prijedlog III. Izmjena i dopuna Prostornog plana Općine Breznički Hum izrađen u skladu s danim zahtjevima, odnosno s posebnim propisima i/ili dokumentima koji su od utjecaja na prostorni plan.

VIII.
Prijedlozi i primjedbe koji nisu dostavljeni u roku ili nisu čitljivo napisani neće se uzeti u obzir u pripremi Izvješća o javnoj raspravi.
     

       Pročelnica
 Jedinstvenog upravnog odjela      
    Jasminka Pažur Franjčić

